সরদার স্যার একটু বিরক্ত হয়ে বললেন, এ রকম কথা ছফা বললে বলতে পারে, এটা তাঁর কথা। তবু আমি বলব, প্রফেসর রাজ্জাকের কথা ইম্পর্ট্যান্ট, ছফার কথা ইম্পর্ট্যান্ট নয়। হতে পারে, পাথরের নিচে একটা বীজ পড়ে বীজটা নষ্ট হয়ে গেল। কিন্তু প্রফেসর রাজ্জাকের ব্যাপারে কী সেটা তুমি দেখাও? প্রফেসর রাজ্জাক পাথরচাপা পড়েছেন, ছফা কী এমন বড় হইছে? এই যে কথাটা ছফা বলেছে, প্রফেসর রাজ্জাক পাথরচাপা পড়ে নষ্ট হয়ে গেছে — এভাবে তো মানুষকে দেখা উচিত না। আমি কোনো মানুষকে এভাবে খাটো করে দেখি না। আর প্রফেসর রাজ্জাককে এভাবে ছফা দেখতে পারে, আমি তো তাঁকে এমন করে ভাবতে পারি না।